 Hatua hiyo imekuja sambamba na kufuta matokeo yote yaliyojitokeza uwanjani siku hiyo ambayo Viko Pharm ilishinda mabao 2-1.Chama cha Soka ZFA Taifa kimetoa adhabu hiyo kutokana na Small Zicco kukata rufaa kwa chama hicho kutokana na timu hiyo kumchezesha mchezaji huyo ambaye hakuhamishwa kihalali.Kwa mujibu wa barua hiyo iliyosainiwa na Katibu wa Kamati ya Rufaa na Usuluhishi, Kassim Haji Salum, Viko Pharm ilifanya kosa katika usajili wa mchezaji huyo ambaye alipaswa moja kwa moja uhamisho wake upitie kwa Katibu wa Shirikisho la Soka Tanzania (TFF) na sio Wilaya ya Ilala.Mbali na adhabu hiyo ya timu ya Viko Pharm kupokonywa ushindi, lakini pia imetozwa faini ya Sh 400,000, faini ambayo ilitakiwa kulipwa si zaidi ya Aprili 15, huku uhamisho wa mchezaji huyo pia ukisimamishwa.